**PAGALBA**

Džiugu matyti, kad Lietuvos mokytojai, mokyklos, neformalaus švietimo įstaigos ir visa visuomenė noriai atsiliepia į iniciatyvas padėti Ukrainos vaikams. Iniciatyvų išties daug, bet jų gausoje atsiranda rizika pasimesti ir išbarstyti savo galingas pajėgas. Tad Lietuvos švietimiečių būrys kviečia išteklius tikslingai sutelkti.

Savanoriškai ėmėmės “Google site” erdvėje struktūruoti ir sisteminti aktualią informaciją, susijusią su Ukrainos moksleivių ugdymu, pagalba Ukrainos mokytojams, Ukrainos ir Lietuvos mokytojų telkimu bendram darbui:

[https://sites.google.com/.../svietim.../pagrindinis-puslapis](https://sites.google.com/view/svietimieciaiukrainai/pagrindinis-puslapis?fbclid=IwAR0SsT-PQnSeh1BIfFfcbhFD094K2OndFaoB7-l8WZRqeSIVKZTO5VkiAqQ)

Jūsų taip pat prašome papildyti šį sąrašą - apie savo apskrities iniciatyvas  galite informuoti facebook puslapyje "Lietuvos švietimiečiai Ukrainai" arba el.p. agneklimciauskaite@gmail.com

Puslapyje sisteminama tokia informacija:

**MOKYTOJŲ SAVANORYSTĖ / SIŪLOMOS PAMOKOS**

**BENDROJO LAVINIMO MOKYKLOS**

**UKRAINOS VAIKŲ UGDYMO ĮRANKIAI / UKRAINIETIŠKI VADOVĖLIAI**

[**https://sites.google.com/view/svietimieciaiukrainai/visa-lietuva/ukrainos-vaik%C5%B3-ugdymo-%C4%AFrankiai**](https://sites.google.com/view/svietimieciaiukrainai/visa-lietuva/ukrainos-vaik%C5%B3-ugdymo-%C4%AFrankiai)

**Suaugusiųjų mokymas Lietuvių kalbos**

Užimtumo tarnyba (UT) informavo, kad yra pasirengusi pradėti ukrainiečiams organizuoti lietuvių kalbos pamokas, kurias derins su aktyviomis darbo rinkos priemonėmis. Savaitės-dviejų eigoje bus tam pasirengę. UT atstovai dirba ukrainiečių paskirstymo centruose, kuriuose ukrainiečius konsultuoja nuo pat atvykimo į šalį. UT sutinka, kad mūsų schemose ji būtų nurodyti kaip **kontaktinis taškas** dėl lietuvių kalbos mokymo suaugusiems ukrainiečiams. Preliminariais skaičiavimais, UT galėtų apmokyti iki 7000 ukrainiečių.

Kol kas „vieno langelio“ nurodyti negalime.

Atitinkamai dėl to ŠMSM kreipėsi į Finansų ministeriją, prašydama papildomo finansavimo. Netrukus bus aišku, ar planuojame papildomas intervencijas iš savo pusės.

Konsultacijoms rašykite egle.remeisiene@smsm.lt

**Dėl priešmokyklinės mokymo priemonės ukrainiečių kalba**

Leidykla „Baltų lankų vadovėliai“ siūlo Sauliaus Žuko sukurtą, priešmokyklinio amžiaus vaikams skirtą mokymo priemonę „Katino dienos“, kuri moko skaityti, rašyti, skaičiuoti, atlikti kūrybines užduotis. Pirmoji iš trijų dalių yra išversta į ukrainiečių kalbą. Vertimą atliko patyrusi ukrainiečių pedagogų komandą, kuri ne tik vertė, bet ir **adaptavo mokymo priemonę ukrainiečių vaikams** mokyti juos skaityti ukrainietiškai. Antroji ir trečia dalis, esant poreikiui, galėtų būti sparčiai verčiama ir parengiama spaudai. Vienos dalies apimtis yra 196 puslapiai su spalvotomis iliustracijomis ir lipdukais (pagal analogiją su lietuviška versija galėtų būti sukurta elektroninė knygos versija). Žinodamas, kad tai parama pasitraukusiems ukrainiečių vaikams, atsisakau autorinio honoraro. Vienos dalies leidyklos kaina – 13 eurų. Šiuo metu yra publikuotas bandomasis kelių dešimčių egzempliorių tiražas. Prieš atiduodant knygą į spaustuvę, leidyklai būtų svarbu sužinoti bent apytikslį poreikius atitinkantį tiražą. Jeigu sudomino, rašykite saulius.zukas@elankos.lt

**Svarbios nuorodos**

Patyčių prevencija: <https://www.nsa.smm.lt/2022/03/07/rekomendacijos-neleiskime-isiplieksti-nesantaikai/>

Skaitmeninis turinys: <https://www.emokykla.lt/>

*Kovo 21–24 d. ir balandžio 4–7 d. 12 val. Vilniaus lietuvių namai organizuoja seminarą „pirmieji 10 žingsnių mokant lietuvių kalbos užsieniečius“. Seminaras skirtas Lietuvos mokytojams, dirbsiantiems su vaikais, atvykusiais iš Ukrainos. Seminaras organizuojamas dviem srautais, nuotoliniu būdu per „Zoom“ vaizdo platformą.*

Registracija ŠMSM puslapyje: <https://smsm.lrv.lt/lt/informacija-del-karo-pabegeliu-is-ukrainos/naudingos-nuorodos-lietuvos-mokykloms>

Kontaktams dėl NVA ir savanorių talkos švietimui savivaldybėse judita@svietimotinklas.lt

**Dėl ukrainiečių vaikų priėmimo į švietimo įstaigą**

Primenu, kad apie priimtus ukrainiečių vaikus į ugdymo įstaigą nedelsiant turite informuoti ŠSS vedėjo pavaduotoją Rimvydą Ališauskienę.

Kaip įrašyti į Mokinių registrą:

Mokinių registre reikia žymėti Registracija-užsieniečių asmenų registracija-pažymėti varnelę „Asmuo neturi asmens kodo (sugeneruos sistema)”. Svarbu nepamiršti užpildyti „Užsienio šalis, iš kurios atvyko“, „Atvykimo priežastis“, „Pilietybė“

**Mokosi.lt**

Mokymosi platforma Mokosi.lt organizuoja nemokamus lietuvių kalbos kursus ukrainiečių šeimoms: ir vaikams ir suaugusiems.
Bendraudami su kitų ES šalių švietimo įstaigomis ir Švietimo Ministerijomis, matome bendrą tendenciją, kad integruoti vaikus į bendrojo lavinimo mokyklas yra ypatingai sunku dėl patirtos psichologinės traumos ir kalbos barjero. Siekdami padėti ukrainiečių šeimoms vedame "gyvas", nuotolines lietuvių kalbos pamokas individualiems asmenims arba mažoms grupelėms.
Jei Jūsų savivaldybėje yra šeimų, kurios norėtų mokytis ir turėtų galimybę (reikalingas kompiuteris ir interneto ryšys), susisiekite su mumis aidas@mokosi.lt arba telefonu +3706111877.